
Utfyllende regler til forskrift for graden philosophiae doctor (PhD) ved Det juridiske fakultet, Universitetet i Tromsø
Reglene er gitt med hjemmel i forskrift for graden philosophiae doctor (PhD) ved Universitetet i Tromsø, § 3 og vedtatt av fakultetsstyret ved Det juridiske fakultet 19.12.05. 

§ 1. Virkeområde 

Doktorgradsutdanningen ved fakultetet tar sikte på å lede frem til graden PhD i rettsvitenskap.

§ 2. Målsetting 

Doktorgradsutdanningen i rettsvitenskap skal kvalifisere for forskningsvirksomhet på et høyt faglig nivå, og skal dessuten kvalifisere til andre stillinger hvor det stilles høye krav til vitenskapelig innsikt og analytisk tenking.

Doktorgradsutdanningen skal dessuten gi grunnlag for en selvstendig og reflektert forståelse av rettsvitenskapelig forskning i bred forstand og av rettens rolle i samfunnet gjennom fordypning i teoretiske og metodologiske emner.

§ 3. Ansvar for doktorgradsutdanningen 

Fakultetsstyret har det overordnede ansvaret for PhD-programmet i rettsvitenskap. Forskningsutvalget har ansvaret for den daglige driften.

§ 4. Doktorgradsutdanningens innhold 

Doktorgradsutdanningen i rettsvitenskap omfatter:

· Gjennomføring av et selvstendig forskningsarbeid i aktivt samarbeid med veileder(e) og andre forskere.

· En godkjent opplæringsdel på 30 sp, se § 10

· Deltakelse i aktive forskermiljø, nasjonalt og internasjonalt.

· Faglig formidling som er nært relatert til det pågående doktorgradsarbeid.  

PhD-graden i rettsvitenskap tildeles på grunnlag av:

· Godkjent vitenskapelig avhandling og et tilfredsstillende forsvar i en offentlig disputas.

· Godkjent gjennomføring av opplæringsprogrammet, eventuelt annen godkjent faglig skolering eller kompetanse.

· En godkjent prøveforelesning over oppgitt emne, og en godkjent prøveforelesning over selvvalt emne.

§ 5. Opptakskrav til PhD-program i rettsvitenskap 

Søkeren må ha graden cand. jur. eller 5-årig mastergrad i rettsvitenskap med gode karakterer. Fakultetet kan i det enkelte tilfelle godkjenne annen eksamen som grunnlag for opptak. Utdanningen må være av en slik art at det kvalifiserer for utføring av doktorgradsprosjektet. For å bli tatt opp på doktorgradsstudiet må søkeren også dokumentere tilstrekkelig potensial for forskning. 

§ 6. Søknaden

Søknad om opptak skrives på eget skjema og sendes fakultetet v/forskningsutvalget. 

For informasjon om søknadens innehold, se forskriftens § 6. 

Prosjektbeskrivelsen skal være på maksimalt 10 sider og skal inneholde opplysninger om følgende punkt:

· Søkeren må dokumentere kjennskap til forskningsområdet.

· Problemstillingen må være klart fremstilt og tilfredsstillende avgrenset.

· Det må redegjøres for de metoder og eventuelle teorier som tenkes brukt eller utviklet. Det bør også gå frem hvor godt disse er egnet til å besvare problemstillingen.

· Det må formuleres et konkret og etterprøvbart hovedmål som gir en beskrivelse av hva slags resultater som forventes oppnådd i prosjektperioden, og etterprøvbare delmål som leder frem til hovedmålet.

§ 7 Opptakskomite 
Det er forskningsutvalget ved fakultetet som treffer avgjørelse om opptak. 
§ 8 Opptak til PhD-emner 

Alle PhD-studenter ved fakultetet er oppmeldt til den obligatoriske opplæringen. Deltagelsen blir registrert og oppdatert i Felles studentsystem (FS) etter hvert som deltagelse på den enkelte modul er fullført, se § 10. 
§ 9. Avtale 

Doktorgradsavtalens del A, B og C utarbeides ved fakultetet med utgangspunkt i søknad om opptak og FUs vedtak.

§ 10 Opplæringsdelen 
Fakultet gir alle PhD-studenter tilbud om opplæring på høyt vitenskapelig nivå. 

Dersom fakultetet ikke selv arrangerer hele opplæringsdelen, skal forholdene legges til rette for at studentene får tilsvarende opplæring ved andre institusjoner/enheter som gir godkjent doktorgradsutdanning. Dersom det er flere søkere til eksterne forskerutdanningskurs enn fakultetet har plasser, skal forskningsutvalget ved fakultetet prioritere søkerne. De som er tatt opp på doktorgradsprogrammet og ikke har fullført opplæringsdelen skal har fortrinnsrett. Forskningsutvalget skal ellers legge vekt på følgende kriterier:

· Avhandlingstema sett i relasjon til tema på kurset.

· Tidligere deltakelse på seminar/tidligere forskningsopphold andre steder.

Normering

Opplæringsdelen inneholder emner tilsvarende 30 studiepoeng.

Opplæringsdelen er obligatorisk for alle PhD-studenter som er tatt opp til doktorgradsstudiet, og skal gjennomføres i tråd med PhD-studentens godkjente fremdriftsplan for forskerutdanningen (jf. § 5), normalt i løpet av de to første årene. Søknad om endringer i godkjent plan for opplæringsdelen skal utarbeides i samråd med hovedveileder og avgjøres av forskningsutvalget ved fakultetet.

Innhold

Opplæringsdelen består av følgende moduler og emner:
A: Rettsvitenskapens svenneprøve, rolle og etikk

  3 sp.

B: Rettsvitenskapens vitenskapsteori
 
  

  2 sp.

C: Rettsvitenspelige metoder


  

  3 sp.

D: Rettsvitenskapelig avhandlingsskriving og kommunikasjon  
  7 sp.

E: Rettsvitenskapens aktuelle inter-/nasjonale perspektiver         10 sp.

F: Fagspesifikke valgfrie seminarer


               5 sp.

Felles for alle deler: 

I tillegg til deltagelse på seminarer skal PhD-studenten tilegne seg relevante deler av det anbefalte lesepensum eller annet utvalgt lesematerial. 
Fakultet har gjennom forskningsutvalget ansvar for å tilby PhD-studentene relevante forskerkurs jevnlig i løpet av prosjektperioden.

Forskningsadministrasjonen ved fakultetet registrerer PhD-studentenes deltakelse på lokal forskeropplæring i Felles Studentsystem, jf. § 8.

Rullering

Forskningsutvalget har ansvar for å lage et system for rullering av undervisningen slik at PhD-studentene får oversikt over tilbudet.

Prosjektpresentasjon

PhD-studenten skal i løpet av studiet legge frem prosjektet sitt en eller to ganger – første gang i løpet av første studieår. Ved første gangs fremleggelse skal PhD-studenten presentere et notat om spesielle metodespørsmål som avhandlingsarbeidet reiser. 
Startpakke

Forskni                          Forskningsutvalget har ansvar for å tilby alle nye PhD-studenter en materialsamling som kalles 

                                      Startpakke. Denne materialsamlingen skal hjelpe PhD-studenten til å komme i gang med                                                          

                                      forskerutdanningen og danner grunnlaget for oppstartseminarene. Startpakken skal oppdateres minst en 

                                      gang i året.

Anbefalt lesepensum

Forskningsutvalget har ansvar for å tilby PhD-studentene et felles anbefalt lesepensum som skal være til hjelp i tilegnelsen av rettsvitenskapelig metode og vitenskapsteori. Det anbefalte lesepensumet skal oppdateres minst en gang om året.

Godkjenning av gjennomført opplæringsdel

Lederen av forskningsutvalget ved fakultetet godkjenner gjennomført opplæringsdel etter søknad fra PhD-studenten. Søknaden skal inneholde en utskrift fra FS, samt en uttømmende liste over eventuell annen forskeropplæring som ikke går frem av FS. Dette gjelder særlig eksterne seminarer, kurs, forelesninger o. l. som studenten har deltatt på og som studenten mener kan godkjennes som en del av forskeropplæringen. PhD-studentene oppfordres derfor til å føre journal over sin forskeropplæring ved andre institusjoner/enheter som gir godkjent doktorgradsutdanning. Det er forskningsutvalget ved fakultetet som kan gi en slik godkjenning for deler av opplæringsdelen dersom tilsvarende krav er oppfylt ved en annen enhet eller institusjon som gir godkjent opplæring.

Forskningsutvalget er underinstans ved eventuell klage i sak om godkjenning av gjennomført forskeropplæring som er behandlet av lederen av forskningsutvalget. 
§ 11 Utstyr 
PhD-studentene disponerer annuum til innkjøp av bøker, faglige reiser, deltagelse på seminar osv. 

§ 12. Krav til avhandlingen 
Avhandlingen skal være et selvstendig, vitenskapelig arbeid som tilfredsstiller de vitenskapelige krav som fagmiljøet stiller til en norsk juridisk doktoravhandling. Kravene må likevel ikke settes høyere enn at det normalt skal være praktisk mulig å gjennomføre avhandlingsarbeidet i løpet av normert studietid. Det anbefales at avhandlingen er på 250 – 400 sider. Avhandlingen skal bidra til å utvikle ny faglig kunnskap og ligge på et nivå som tilsier at den vil kunne publiseres som en del av fagets vitenskapelige litteratur. 

Kravet til vitenskapelighet innebærer bl.a. at avhandlingen må ligge på et høyt nivå når det gjelder problemformulering, begrepsmessig presisering og metodisk og teoretisk grunnlag, og at det må stilles store krav til dokumentasjon, objektivitet, åpenhet og fullstendighet. 

§ 13. Veiledning 

I forbindelse med søknad om opptak kan PhD-studenten foreslå veileder(e). Forskningsutvalget oppnevner veileder(e). 
Veileders arbeid skal normalt utgjøre 200 timer. Veiledningstiden kan utvides etter søknad.

Er PhD-studenten eller veileder misfornøyd med veiledningen, skal dette tas opp med forskningsutvalget. Forskningsutvalget kan oppnevne ny(e) veileder(e).

§ 14. Kvalitetssikring og rapportering 

PhD-student og veileder skal innen 31. desember hvert år avgi skriftlig rapport om fremdriften i prosjektet til fakultetet. Slik rapportering skal skje på eget skjema som er utarbeidet av forskningsutvalget. Med utgangspunkt i fremdriftsrapporten skal PhD-studenten ha en årlig medarbeidersamtale med forskningsutvalget leder. 

Fakultetsstyret godkjente 19.05.05 System for kvalitetssikring av PhD-studiet i rettsvitenskap, se http://uit.no/jus/5811/3.

§ 15. Innlevering 
Søknad om å få avhandlingen bedømt rettes til fakultetet. Med søknaden skal følge 5 eksemplar av avhandlingen. 

Dersom avhandlingen godkjennes til disputas, leveres ytterligere minst 50 eksemplar av avhandlingen. 

§ 16. Oppnevning av bedømmelseskomité 

Forslag til bedømmelseskomité hentes fra fagmiljøene og legges frem for forskningsutvalget til uttalelse før fakultetsstyret gjør den formelle oppnevnelsen.

§ 17 Enstemmig innstilling 
Dekan kan godkjenne en komitéinnstilling som enstemmig konkluderer med at avhandlingen er verdig til å forsvares for graden PhD. Dersom dekan finner at det er gjort feil i innstillingen av betydning for hvorvidt avhandlingen finnes verdig til å forsvares for graden PhD, skal saken behandles av fakultetsstyret. Det samme gjelder dersom innstillingen er negativ.

§ 18 Delt innstilling 
Delt innstilling behandles i fakultetsstyret. Dersom det er behov for nærmere avklaring, kan komiteen kontaktes, eventuelt kan to nye sakkyndige oppnevnes. De må ikke tidligere ha hatt befatning med avhandling, og de må ikke være ansatt ved Universitetet i Tromsø. Disse sakkyndige skal ikke tre sammen som komité, men gi hver sine vurderinger av avhandlingen og konkludere med et klart votum. Doktorkandidatens merknader vedlegges.
Doktorkandidaten skal underrettes om de saksbehandlingsskritt fakultetsstyret eller dekan foretar.

§ 19. Prøveforelesninger 

Doktorkandidaten skal holde to offentlige prøveforelesninger, én over oppgitt emne, og én over selvvalgt emne. Prøveforelesning over selvvalgt emne holdes først. 

Tema for prøveforelesning over oppgitt emne fastsettes av bedømmelseskomitéen og kunngjøres for doktorkandidaten 14 dager før forelesningen. 

Doktorkandidaten skal meddele tittel på prøveforelesningen over selvvalgt emne til fakultetet en måned før forelesningen.

Prøveforelesningene skal være på 45 minutter med ytterligere 5–10 minutter til spørsmål fra bedømmelseskomitéen og andre.

